钦定古今图书集成/理学汇编/文学典/第010卷 > 杨慎丹铅总录 > 《水经注文藻辨丽》
## 钦定古今图书集成/理学汇编/文学典/第010卷 > 杨慎丹铅总录 > 《水经注文藻辨丽》

《水经注》所载事多，他书传未有者。其叙山水奇胜，文
藻辨丽，比之宋人《卧游录》今之玉壶冰，岂不天渊。余
尝欲抄出其山水佳胜为一帙，以洗宋人《卧游录》之
陋，未暇也。又其中载古歌谣，如《三峡歌》云：“巴东三峡
巫峡长，猿啼三声泪沾裳。”又云：“朝见黄牛，暮见黄牛，
三朝三暮，黄牛如故。”又云：“滩头白勃坚相持，倏忽沦”
没别无期。记《僰道谣》云：“楢溪赤木，盘蛇七曲，盘羊乌
拢，势与天通。”皆可以入诗材。胜俗子。看韵府群玉，搜
出酸饀恶料，令人呕哕也。